รายงานพิเศษ  ศาสตร์พระราชาทางรอดชาวสวนยาง
บ้านดาวดึงส์ อำเภอไทรโยค จังหวัดกาญจนบุรี เป็นพื้นที่ที่ติดกับประเทศเมียนมา ปลูกยางพารามากกว่าหมื่นไร่ ทำให้เป็นจุดซื้อขายแผ่นยางดิบใหญ่ที่สุดในประเทศ สัปดาห์ละกว่าหมื่นสามพันตัน และเกษตรกรเจ้าของสวนยางพารากว่า 30 ไร่ ได้น้อมนำศาสตร์พระราชาปลูกพืชผสมผสานเพื่อแก้ไขปัญหายางพาราตกต่ำจังหวัดกาญจนบุรี มีพื้นที่ปลูกยางพารากว่า 5 หมื่นไร่ ส่วนใหญ่ปลูกในพื้นที่ 4 อำเภอ คือ สังขละบุรี ศรีสวัสดิ์ ทองผาภูมิ และไทรโยค มีจุดรับซื้อยางดิบ 4 จุด โดยเฉพาะที่สหกรณ์กองทุนสวนยางพาราทองผาภูมิ จำกัด ถือเป็นจุดซื้อขายยางดิบอยู่ในลำดับต้นๆ ของประเทศ ที่มีการซื้อขายกันกว่าหมื่น 3 พันตันต่อสัปดาห์ผืนป่ายางพาราอันกว้างใหญ่ของชาวสวนยางบ้านดาวดึงส์ อำเภอไทรโยค ที่มีกว่าหมื่นไร่ ก็ประสบปัญหากับราคายางที่ผันผวนเช่นเดียวกับชาวสวนยางทั่วประเทศรัฐบาลได้มีมาตรฐานช่วยเหลือเกษตรกรชาวสวนยาง โดยไม่มีนโยบายให้หยุดกรีดยาง พร้อมได้ให้การช่วยเหลือชาวสวนยางที่ขึ้นทะเบียนไว้กับการยางแห่งประเทศไทย (กยท.) ที่เปิดกรีดยาง ไร่ละ 1,800 บาท รวมถึงแนวทางการส่งเสริมให้จัดซื้อยางพาราใช้ในโครงการที่เกิดประโยชน์ การส่งเสริมพัฒนาอาชีพ การรณรงค์เปลี่ยนยาง ทำให้นายกรกฎ เจริญเกตุ คณะกรรมการและเลขานุการสหกรณ์กองทุนสวนยางพารา อำเภอทองผาภูมิ จังหวัดกาญจนบุรี หนึ่งในแกนนำเกษตรกรชาวสวนยาง ที่สืบทอดอาชีพจากบรรพบุรุษ มากว่า 20 ปีกล่าวถึงมาตรการช่วยเหลือของรัฐบาล หลังราคายางตกต่ำ ถือเป็นสิ่งที่ดีที่รัฐได้ให้การช่วยเหลือเกษตรกรนอกจากการช่วยเหลือของรัฐบาลแล้ว การพึ่งพาตนเองของชาวสวนยางเป็นสิ่งที่จะทำให้เกิดความยั่งยืน เมื่อราคายางพาราผันผวนจากกลไกการตลาดหรือปัจจัยอื่น นายกรกฏ จึงได้ร่วมกับเอกชัย น้องชาย น้อมนำศาสตร์พระราชาปลูกพืชผสมผสานทั้ง กาแฟองุ่น เงาะ ทุเรียน ส้มโอ ส้มเขียวหวาน กล้วย และอื่นๆ สร้างรายได้ให้กับชาวสวนยางแม้ว่าราคายางพาราจะมีราคาผันผวน ชาวสวนยางกาญจนบุรีก็ยังเดินหน้าปลูกยางพาราต่อเนื่องเพราะถือเป็นการลงทุนครั้งเดียว และถ้าปลูกพืชผสมผสานด้วยการน้อมศาสตร์พระราชามาใช้ในแปลงปลูก ก็สามารถยืนอยู่ได้อย่างมั่นคงมัทณียา มากสมบูรณ์ สวท.กาญจนบุรี / รายงาน